kardosdrur/scandi-wiki huggingface dataset:
Riga Cirkus

Riga Cirkus () er et cirkus beliggende i Riga. Cirkusbygningen blev bygget i 1888 og kan huse 1.030 gæster. 

Grunden hvor cirkusbygningen ligger blev købt i 1880 og der blev i de første år indtil bygningen blev rejst brugt et telt til cirkusforestillinger. Truppen optræder i bygningen om vinteren og om sommeren tager den på turne.

Kildehenvisninger

Eksterne henvisninger 
 Hjemmeside for Riga Cirkus 

Cirkus
Cirkus
Byinventar

Byinventar (inkl. gadeinventar) er de ting eller installationer, der er placeret i en by på gader, torver og pladser for at give stedet en bestemt brugsmulighed f.eks. busstoppested eller trafikspejle.

Til byinventar regnes:
 beplantning,
 belysning,
 bænke,
 borde,
 affaldsspande,
 cykelstativer,
 læskærme,
 toiletbygninger,
 kiosker,
 legeredskaber,
 skilte,
 standere (fx til køreplaner ved busstoppesteder),
 parkometre,
 steler,
 plakatsøjler,
 postkasser,
 telefonbokse,
 udsmykning (vandkunst, skulpturer o.lign.),
 hundetoiletter,
 blomsterarrangementer.
 gadelampe

Kravene til byinventar er, er det er:
– smukt og enkelt,
– funktionelt og slidstærkt,
– let at vedligeholde,
– vejrbestandigt (og falme på en æstetisk måde).

Byinventar bør være tilpasset de omgivelser, det placeres i. Det er ønskeligt, at der anvendes et fast og ens udført design. Brugen af byinventar må tilpasses det stedlige behov efter en samlet plan.

Byinventar er ofte udsat for hærværk. For at undgå hærværk blokerer postvæsnet ved nytårstid flere steder postkasser, således der ikke kan kastes kanonslag i postkassen, hvorved både de ikastede breve og postkassen ødelægges.

Se også 
 JCDecaux – en virksomhed der opstiller gadeinventar

Litteratur 
 Vejdirektorater, Vejregeludvalget: Byernes trafikarealer; hæfte 10: "Det visuelle miljø"; marts 1992;

Noter
Ah! My Goddess

Ah! My Goddess (jap. ああっ女神さまっ, Aa! Megami-sama, også oversat Oh My Goddess!) er en mangaserie af Kosuke Fujishima. Serien startede i 1988 og er foreløbig samlet i 48 bind. Der er desuden lavet tre animeserier, 10 OVA-afsnit, en animefilm, en light novel og tre videospil.

Serien er i et vist omfang inspireret af den nordiske mytologi herunder de tre norner Urd, Verdande og Skuld.

Handling 
Egentligt ville studenten Keiichi Morisato bare bestille en pizza over telefonen, men så kommer han ved en fejltagelse til at ringe til den "tekniske gudinde-katastrofetjeneste", og får besøg af en gudinde ved navn Belldandy, der vil opfylde et ønske for ham. Da han halv i spøg ønsker sig, at Belldandy skal blive hos ham for evigt – og dette virkelig bliver opfyldt – begynder en række kaotiske, men også romantiske komplikationer. Situationen bliver ikke bedre af, at Belldandys guddommelige søstre Urd og Skuld samt en del andre guder, dæmoner og fabeldyr lidt efter lidt begynder at slå sig ned ved parret.

Figurer 
 Belldandy: Som gudinde af første klasse har Belldandy (ベルダンディー Berudandī) af og til nogle problemer, med at finde sig til rette med livet som menneske. Keiichi bliver dog ikke træt af at forsikre hende, at det er fundstændig i orden.

Eksterne henvisninger
NRK Super

NRK Super er en Norsk TV & radio kanal til børn, lavet af NRK. TV-kanalen er sendt på det digitale netværk, på den samme frekvens som NRK3 fra 7.00 til 19.00, og blev lanceret 1. december 2007. NRK Super radiokanalen er sendt på DAB radio og internettet, og blev først kaldt NRK Barn. Radiokanalen blev lanceret 16. oktober 2007.

References 

Super
Tv-kanaler fra Norge
Etableret i 2007
Hidden Treasures

Hidden Treasures er et opsamlingsalbum udgivet af det amerikanske thrash metal-band Megadeth i 1995. Albummet indeholder sange som tidligere var blevet udgivet på soundtracks eller på andre opsamlingsalbum. Tre af sangene er coverversioner.

Spor 
"No More Mr. Nice Guy" (Shocker soundtrack) – 3:02
"Breakpoint" (Super Mario Bros (filmen) soundtrack) – 3:29
"Go to Hell" (Bill & Ted's Bogus Journey soundtrack) – 4:36
"Angry Again" (Last Action Hero soundtrack) – 3:47
"99 Ways to Die" (The Beavis and Butt-head Experience opsamlingsalbum) – 3:58
"Paranoid" (Nativity in Black: A Tribute to Black Sabbath opsamlingsalbum) – 2:32
"Diadems" (Tales from the Crypt Presents Demon Knight soundtrack) – 3:55
"Problems" (A Tout Le Monde promo) – 3:57

Album fra 1995
Megadeth-album
Anette Uttenthal

Anette Uttenthal (født 10. september 1963) er en dansk ejendomsmægler, der siden 1. oktober 2015 har drevet ejendomsmæglervirksomheden LokalBolig Projektsalg der specialiserer sig i projektsalg for ejendomsudviklere. Hun var tidligere selvstændig med fire home-butikker, og indtil 30. september 2015 med to butikker i mæglerkæden Kun Lejligheder.

I 2006 havde hendes butikker meget stor vækst. Berlingske Tidende har dog skrevet at Anette Uttenthal Ejendomme A/S var den eneste af de fire butikker, der havde et overskud. De andre tre selskaber gav underskud. Samme år afhændede hun sine daværende virksomheder. Hun åbnede Kun Lejligheder i 2010.

Uttenthal kom i mediernes søgelys i december 2008 grundet sit ægteskab med den nu bedrageridømte Stein Bagger fra det konkursramte IT Factory. I forbindelse med dommen over Stein Bagger, blev der konfiskeret en række smykker m.v. hos Anette Uttenthal, da disse smykker var indkøbt for dele af provenuet fra Baggers bedrageri. Uttenthal har hele tiden hævdet, at hun ikke var vidende om ægtemandens bedrageri.

Kilder 

Ejendomsmæglere fra Danmark
Chris Poland

Christopher "Chris" Poland, født 1. december 1957, er en amerikansk guitarist. Han spillede guitar i thrash metal-bandet Megadeth på deres to første album, Killing Is My Business... And Business Is Good! (1985) og Peace Sells... But Who's Buying? (1986). Efter sin tid med Megadeth har han været solokunstner og spillet i flere andre bands, deriblandt Ohm som han dannede i 2002. Han har også spillet bas på en turné med The Circle Jerks.

I 2004 spillede han så også guitar på Megadeth's album The System Has Failed (2004) men han forblev dog ikke i bandet.

Diskografi

Som solokunstner 
 Return to Metalopolis (1990)
 Chasing the Sun (2000)
 Rare Trax (2000)
 Return to Metalopolis: Live (2007)

Megadeth
Guitarister fra USA
Mazda3 MPS

Mazda3 MPS (Mazda Performance Series) er en sportsudgave af den lille mellemklassebil Mazda3, som i første generation blev bygget mellem december 2006 og starten af 2009, baseret på den femdørs hatchback. Udenfor Europa sælges modellen under navnet Mazdaspeed 3. Den anden generation kom på markedet i oktober 2009.


3 MPS BK (2006−2009) 

Mazda3 MPS blev første gang introduceret på Auto Mobil International i april 2006. Modellen var udstyret med den fra Mazda6 MPS kendte 2,3-liters turbobenzinmotor med direkte indsprøjtning med en effekt på 191 kW (260 hk) ved 5500 omdr./min. og et maksimalt drejningsmoment på 380 Nm ved 3000 omdr./min. Bilen trak på forhjulene gennem en sektrins manuel gearkasse og et spærredifferentiale. En af gearvalg og styrevinkel styret ladetryksregulering forbedrede traktionen. Tophastigheden var elektronisk begrænset til , og bilen accelererede fra 0 til  på 6,1 sekunder. Dermed var Mazda3 MPS en af de hurtigste, serieproducerede biler med forhjulstræk. Yderligere udstyrsmæssige kendetegn var 18" alufælge i 10-eget design, røde dekorationselementer i kabinen og alupedaler, samt et elektronisk sikkerhedssystem bestående af elektronisk stabilitetsprogram (DSC), til hvilket der hørte antispinregulering (TCS) og bremseassistent (EBA).

3 MPS BL (2009−) 

Den anden generation af Mazda3 MPS blev første gang præsenteret på Geneve Motor Show i marts 2009.

Bilen kom ud til forhandlerne i oktober 2009, opfylder Euro5-normen og har et brændstofforbrug på 9,6 l 98 oktan pr. 100 km. Sikkerhedsudstyret omfatter bl.a. vognbaneskiftassistent. Modellen kan som ekstraudstyr leveres med bi-xenonlys med kurvelys, nøglefrit adgangs- og startsystem, Bose-lydsystem og navigationssystem.

Kilder

Eksterne henvisninger 
 Officielt websted 

3 MPS
Små mellemklassebiler
Forhjulstrukne biler
Biler introduceret i 2006
Biler fra 2000'erne
Biler fra 2010'erne
Martina S. Bagger

Martina S. Bagger er smykkedesigner og indehaver af smykkefirmaet By M.O.S, der er hjemmehørende i Danmark. Martina Bagger er kendt for at lave lykkearmbånd, der er inspireret af kinesisk astrologi. Hun har bl.a. fået ideen til det kinesiske lykkearmbånd, som sælges i stort antal. Smykkerne sælges i en lang række lande i verden.

Hun har en årrække boet i Monaco, men er flyttet tilbage til Danmark.

Om forholdet til Stein Bagger 
Martina S. Bagger var den bedrageridømte Stein Baggers kone. Under afhøringen af Stein Bagger den 16. december 2008 sagde han, at han uden hendes vidende brugte Skypoint China til leasing-svindel for 51 millioner kroner i forbindelse med sagen om IT Factory.

Kilde 

Erhvervsfolk fra Danmark
Iværksættere fra Danmark
Commercial Suicide

Commercial Suicide er debutalbummet fra det danske rockband Rock Hard Power Spray. Det blev udgivet 30. januar 2006.

Numre 
 "3rd Of The 5th" – 03:11  
 "It's A Fix" – 02:20   
 "1859" – 02:23 –  
 "Michella" – 01:42   
 "Fucks For Free" – 03:10   
 "Beats You" – 01:46   
 "Daisy" – 02:58  
 "Nicoteen" – 02:28   
 "Feed Me" – 02:19   
 "Change The World" – 00:47  
 "Smile" – 2:49  
 "Ride On Me" – 02:55
 "Breakfast" – 01:50   
 "Maniac" – 02:39 
 "It's DK" – 01:02   
 "Redneck Superstar" – 03:23

Musikere 
Mattias Hundebøll – Vokal og Guitar
Frederik Valentin – Guitar og Vokal
Ask Fogh – Bas 
Simon Andersen – Trommer 

Rockalbum fra Danmark
Album fra 2006
Rock Hard Power Spray-album
Kup

Et kup betegner en pludselig og resolut handling, oftest i strid med lovgivning eller gældende normer, hvor den eller de udførende personer opnår en gevinst. 

Et kup kan antage flere former:

 Et kup i betydningen et røveri, større tyveri eller anden strafbar handling, der der opnås en større gevinst.
 Statskup - en handling, hvor en eller flere personer overtager regeringsmagten i en stat i strid med statens forfatning.
 Militærkup - et statskup, hvor statens militær overtager regeringsmagten.
 Kup i overført betydning, eksempelvis, hvis der opnås en heldig, men lovlig, gevinst; eksempelvis ved at gøre en særdeles god handel.
Turkish Airlines

Turkish Airlines (tyrkisk: Türk Hava Yolları Anonim Ortaklığı) (IATA-lufthavnskode: TK, ICAO-lufthavnskode: THY) er det nationale flyselskab i Tyrkiet. Det har sit hovedsæde i Istanbul, hvor også Istanbul Airport er dets primære hub. Øvrige hubs er Esenboğa International Airport og Sabiha Gökçen International Airport.

Selskabet driver ruteflyvninger til 41 indenrigsdestinationer og 202 internationale, og betjener således 243 lufthavne både i Europa, Asien, Afrika og USA. I 2008 havde selskabet 22,5 mio. passagerer og omsatte for 4,5 mia. dollars. Siden 1. april 2008 har Turkish Airlines været medlem af Star Alliance. Turkish Airlines beflvyer kun ganske få ruter til og fra Skandinavien, bl.a. en rute fra Istanbul til Københavns Lufthavn. Flyselskabet har over 12.000 ansatte. Flyselskabets motto er: We Are Turkish Airlines, We Are Globally Yours!

Destinationer 

Turkish Airlines flyver til mange destinationer i hele verden. I alt flyver Turkish Airlines til 243 destinationer, 41 i Tyrkiet og 202 internationalt..

Flyflåde 
Turkish Airlines' flåde 4.2.2014 .

Den gennemsnitlige alder for flåden er 6,6 år. .

Ulykker og uheld 
Turkish Airlines har haft 15 større ulykker, hvoraf de 14 har haft dødelige udgang. Det største ulykke indtraf i 1974, da Turkish Airlines Flight 981 styrtede ned kort efter starten fra  Paris-Orly Lufthavnen i Frankrig, hvorved alle 346 ombordværende omkom. Det er den dag i dag det næststørste tab af menneskeliv i en flyulykke med et enkelt fly.

Noter

Eksterne henvisninger 

 Turkish Airlines' hjemmeside

Flyselskaber fra Tyrkiet
Etableret i 1933
Star Alliance
Istanbul
Kronach

Kronach er administrationsby i Landkreises Kronach i Oberfranken, i den tyske delstat Bayern.

Kronach er fødeby for renæssancemaleren Lucas Cranach den Ældre, og i byen ligger Festung Rosenberg der er en af de største middelalderfæstninger i Tyskland. Byen er præget af den velbevarede gamle bydel med sandstens- og bindingsværkshuse, bymure, porte, tårne og hvælvede kældre. Kronach ligger på turistruterne Burgenstraße og Bier- und Burgenstraße.

Geografi 
Kronach ligger sydvest for Frankenwald, hvor floderne Haßlach, Kronach og Rodach løber sammen.

Landsbyer og bebyggelser

Befolkning og religion 
Omkring 62 % af befolkningen er katolikker (især i byen Kronach og de sydlige, nordlige og vestlige dele af kommunen), 31 % er protestanter (hovedsageligt i de østlige områder). Derudover er en Freie Christengemeinde og en menighed af Jesus Freaks. Indtil 1942 var der en jødisk menighed, og en synagoge, opført i 1883.

I Kronach tales en (ober-)frankisk dialekt.

Eksterne henvisninger 

 Kronach aus heraldischer Sicht – Wappen in Stadt und Bischofsfestung (Dr. Peter)

Frankenwald
Trigger Nation

Trigger Nation er det andet album fra det danske rockband Rock Hard Power Spray. Det blev udgivet 21. april 2008.

Numre 
 "The Return Of The Repressed In A Negative Form" – 01:13 
 "Distinguished" – 03:40
 "We Belong In Bed" – 03:00 
 "Blackmail" – 02:53 
 "Trigger Nation" – 03:21
 "Las Puritas Revino" – 02:53 
 "Fuck You" – 02:53 
 "The Narcotic Moment Of Creative Bliss" – 00:59 
 "I Think It Sucks" – 03:34 
 "Crash Course" – 03:43 
 "Dynasty" – 02:42 
 "Can't Seem To Get Old" – 02:40 
 "If I Ever See Your Face Again I Will Have To Kill Myself" – 02:20 
 "Catch The Fruit" – 06:17

Musikere 
 Mattias Hundebøll – Vokal og Guitar
 Frederik Valentin – Guitar og Vokal 
 Ask Fogh – Bas 
 Simon Andersen – Trommer 

Rockalbum fra Danmark
Album fra 2008
Rock Hard Power Spray-album
Santiago de Cali

Santiago de Cali (eller bare Cali) er en by i den vestlige del af Colombia, der med et indbyggertal (pr. 2005) på cirka 2.068.000 er landets tredjestørste by. 

Byen blev grundlagt i 1536, og er en af landets vigtigste industri- og handelsbyer.

Byer i Colombia
Etableret i 1536
Cali
Medellín

Medellín (spansk udtale: meðeˈʝin) el. meðeˈʎin, officielt Municipio de Medellín), er den næststørste by i Colombia, efter Bogotá. Byen er hovedstad i departementet Antioquia. Byen er beliggende i dalen Aburrá i de centrale Andesbjerge i Sydamerika. Ved folketællingen i 2018 havde byen et indbyggertal på 2.427.129 mennesker. Byområdet, der omfatter ni andre byer befolkes af ca. 3,7 mio. mennesker.

Byen blev grundlagt i 1616 og er et af de største turistmål i Colombia.

Referencer

Eksterne henvisninger 

Byer i Colombia
Etableret i 1616
Barranquilla

Barranquilla er en by i den nordlige del af Colombia, der med et indbyggertal (pr. 2005) på cirka 1.109.000 er landets fjerdestørste by. Byen blev grundlagt i 1813, og ligger på kysten til det Caribiske hav.

Eksterne henvisninger 

Byer i Colombia
Etableret i 1813
Cartagena de Indias

Cartagena eller Cartagena de Indias er en by på den nordlige kyst af Colombia i den caribiske kystregion og hovedstad i Bolívar departementos. Havnebyen har (2015) indbyggere. Cartagena er den femtestørste by i Colombia og den næststørste i regionen, efter Barranquilla. Cartagena byområde er også den femte største byområde i landet. Økonomiske aktiviteter omfatter sø- og petrokemiske industri samt turisme.

Byen blev grundlagt den 1. juni 1533 og opkaldt efter Cartagena i Spanien, som i sin tur er opkaldt efter Karthago i Tunesien. Området ved Cartagenabugten har været beboet af forskellige oprindelige folk siden 4000 f.v.t. I kolonitiden havde Cartagena en central rolle som administrationscenter og udvidelse af det spanske imperium. Byen var centrum for den politiske og økonomiske aktivitet på grund af tilstedeværelsen af velhavende vicekonger. I 1984 blev Cartagenas koloniale by og fæstning optaget på UNESCOs verdensarvsliste.

Geografi

Beliggenhed 
Cartagena ligger med det Caribiske Hav mod vest, mod syd er Cartagenabugten, som har to indsejlinger: Bocachica mod syd, og Bocagrande mod nord.

Noter

Eksterne henvisninger 

 UNESCO World Heritage Centre – Port, Fortresses and Group of Monuments, Cartagena

 
Verdensarvsområder i Colombia
Etableret i 1533
Cúcuta

Cúcuta er en by i den nordlige del af Colombia, med et indbyggertal (pr. 2005) på cirka 918.000. Byen blev grundlagt i 1733, og ligger ved grænsen til nabolandet Venezuela.

Byer i Colombia
Etableret i 1733
Santa Marta

Santa Marta er en by i den nordlige del af Colombia. Byen blev grundlagt i 1525, og ligger på kysten til det Caribiske hav.

Historie 
Byen blev grundlagt af den spanske erobrer Rodrigo de Bastidas, der valgte stedet på grund af dets naturlige skønhed og sikker havn. I dag, Santa Marta, en vigtig havneby og centrum for turisme, historie og kultur.

Det er den første by blev grundlagt i Colombia og de øvrige i Sydamerika.

Simón Bolívar døde på en ranch calledThe Quinta de San Pedro Alejandrinoon i udkanten af Santa Marta på 17 december 1830.

Området med Santa Marta er var før ankomsten af den spanske opdagelsesrejsende beboet af indianere fra Tayrona kultur.

Seværdigheder 
 Katedralen,Catedral de Santa Marta, et nationalt monument, blev bygget i 1766 og var Simon Bolivar grav indtil 1842.
 La Casa de la aduana ('Customs House «) er det ældste overlevende hus i USA og blev bygget i 1530. I dag er dette Tayronamuseum.
 Casa Madame Agustin, er typisk for kolonitidens arkitektur.
 Mamancana naturreservat, hvor du har mulighed for at se vilde dyr og til at praktisere ekstrem sport som paragliding, bjergbestigning og canopying.
 Parque Nacional Natural Tayrona ligger ca 34 km fra Santa Marta.
 Pueblito er et af de 200-spansk for byen opdaget i nærheden af Sierra Nevada de Santa Marta.
 Quebrada Valencia, en majestætisk vandfald midt i regnskoven.
 Quinta de San Pedro Alejandrino, bygget i 1700-tallet, blev Simon Bolivar sidste hjem, og er i dag et museum til hans ære.
 FortressSan Fernandoblev bygget af de spanske erobrere at beskytte byen mod pirater.
 Taganga fiskerleje er kendt som et fantastisk sted for dykning og har smukke strande i nærheden.

Geografi 
Santa Marta havde 409.480 indbyggere i 2008, med i alt 435.079 indbyggere i hele kommunen i et område på 2.381 km².

Turisme 
Las Fiestas del Mar er en festival, der fejres hvert år. Festivalen slogan er "Santa Marta, la magia de tenerlo todo" ("Santa Marta, den magiske have alting").

En voksende turisme er til enten lære spansk eller lære at dykke i det nærliggende koralrev.

Kendte personer 
 Carlos Valderrama – fodboldspiller
 Carlos Vives – musiker

Eksterne kilder og henvisninger 

Byer i Colombia
Ibagué

Ibagué er en by i den centrale del af Colombia, med et indbyggertal (pr. 2005) på cirka 498.000. Byen blev grundlagt i 1550, og ligger lige vest for hovedstaden Bogotá.

Byer i Colombia
Etableret i 1550
Armin van Buuren

Armin van Buuren (født d. 25. december 1976) er en hollandsk tranceproducer og DJ. Han er født i Leiden, Nederlandende, men voksede op i Koudekerk aan den Rijn. I 2007, 2008, 2009, 2010 og 2012 blev han kåret til verdens bedste DJ af det internationalt anerkendte magasin DJ Mag i deres top 100 afstemning. Armin van Buuren har sit eget ugentlige radioshow "A State of Trance" (ASOT), som er det mest hørte radioprogram verdenen over med over 30 millioner lyttere hver uge i mere end 40 lande. Første episode blev udsendt d. 1. juni 2001.

Diskografi 
 76 (2003)
 Shivers (2005)
 Imagine (2008)
 Mirage (2010)
 Intense (2013)
 Embrace (2015)
 Balance (2019)
 A State of Trance Forever (2021)
 Feel Again (2022-2023)

Referencer

Eksterne henvisninger 

 

Dj's fra Nederlandene
Paul van Dyk

Paul van Dyk (født 16. december 1971 i Eisenhüttenstadt i Tyskland) er en af verdens ledende musikere, DJer og producent inden for elektronisk musik.

Diskografi

Studiealbum 
 1994: 45 RPM
 1996: Seven Ways
 2000: Out There and Back
 2003: Reflections
 2007: In Between
 2012: Evolution
 2015: The Politics of Dancing 3

Remix-album 
 2004: Re-Reflections
 2008: Hands on in Between
 2013: (R)Evolution: The Remixes
 2015: The Politics Of Dancing 3 (Remixes)

Videoalbum
 2003: Global
 2007: In Between
 2009: The Best of Paul van Dyk
 2012: Evolution

Fodnoter

Eksterne henvisninger 

 
 
 

Dj's fra Tyskland
Personer fra Brandenburg
Aly & Fila

Aly & Fila er en egyptisk trance musik duo bestående af Aly Amr Fathalah (aka Aly) og Fadi Wassef Naguib (aka Fila). De er værter for et internet radioshow hver mandag på Digitally Imported radio, kaldet Future Sound of Egypt.

Historie
Aly Amr Fathalah (Aly) og Fadi Wassef Naguib (Fila), den egyptiske duo blev begge født i 1981 og har kendt hinanden siden børnehaven. Efter forelskelsen i musik af Paul Van Dyk, Steve Helstrip og Chicane, byggede de deres første lille studie og begyndte at lave elektronisk musik og DJing i 1999. Efter at etablere sig i Egypten, besluttede de at gå internationalt. I 2002 underskrev de kontrakt med det tyske pladeselskab, Euphonic Records. Deres første udgivelse, "Eye of Horus" blev spillet meget af folk som Paul Van Dyk, Armin Van Buuren, DJ Tiësto og mange andre.

Musikgrupper
Egypten
Hard trance

Hard trance er en dance-musikform og en af de største og ældste former for trance, som blev populær i de tidlige 1990'ere i store dele af verden, især i Tyskland og Japan, og var for det meste relateret til happy hardcore på daværende tidspunkt. Udviklingerne af hard trance blev forankret inden for tidligere eksisterende former for trancemusik, især acid trance. Den væsentligste forskel mellem hard trance og trance er, at hard trance har en dybere 'bassline', og et i reglen højere antal bpm. Efter et dyk i populariteten i de sene 1990'ere er genren blevet moderniseret i det nye årtusinde, efter at DJ's som Joop, DJ Scot Project og Bas & Ram har givet genren et stort comeback.

Eksempler på kunstnere 
 Jones & Stephenson
 Cherry Moon Trax
 Cosmic Gate
 Basshunter
 Yves Deruyter
 DJ Dean
 Leviathan
 Scooter
 DJ Dave Davis
 Blue Alphabet

Musikgenrer
Techno